लीबिया में गद्दाफी का शव देखने के लिए उमड़े लोग  
लीबिया में सैकड़ों की संख्या में लोग तानाशाह मुअम्मर गद्दाफी का शव केवल इसलिए देखने के लिए उमड़ पड़े कि वह क्या वास्तव में मारे गए हैं।
लीबिया में सैकड़ों की संख्या में लोग तानाशाह मुअम्मर गद्दाफी का शव केवल इसलिए देखने के लिए उमड़ पड़े कि वह क्या वास्तव में मारे गए हैं। गद्दाफी का लीबिया की नई सत्ता के बलों ने बंदी बनाकर संभवत: हत्या कर दी थी। शव को मिसराता के तुनिशियन बाजार में स्थित फ्रीजर में रखा गया है।  इस व्यापारिक शहर में गद्दाफी के मारे जाने की खबर फैलने के बाद लोगों का हुजूम उनका शव देखने के लिए उमड़ पड़ा। शहर में शुक्रवार की नमाज के बाद जश्न मनाया गया।  गद्दाफी और उनके पुत्र मुतस्सिम के शव रंगबिरंगे कंबल में लिपटे हुए हैं। उनके केवल सिर ही दिखाई दे रहे हैं। मुतस्सिम की आंखें और मुंह खुला हुआ है, जबकि गद्दाफी की आंखें और मुंह बंद हैं।